Navoiy viloyati tarkibida Gʻozgʻon shahar hokimligini tashkil etish chora-tadbirlari toʻgʻrisida
(resolution, 2025-10-07)

Navoiy viloyatining Gʻozgʻon shahri va Nurota tumanining chegaralari oʻzgarishi hamda Gʻozgʻon shahri viloyat boʻysunuvidagi shaharlar turkumiga kiritilishi munosabati bilan Navoiy viloyati boʻysunuvidagi Gʻozgʻon shahar hokimligini tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Oliy Majlisi Qonunchilik palatasining “Navoiy viloyati Nurota tumani Gʻozgʻon shaharchasini Gʻozgʻon shahri etib oʻzgartirish, Gʻozgʻon shahrini viloyat boʻysunuvidagi shaharlar turkumiga kiritish hamda Navoiy viloyati Nurota tumani chegaralarini oʻzgartirish toʻgʻrisida” 2019-yil 2-maydagi 2491-III-son qaroriga hamda Oʻzbekiston Respublikasi Oliy Majlisi Senatining “Navoiy viloyati Nurota tumani Gʻozgʻon shaharchasini Gʻozgʻon shahri etib oʻzgartirish, Gʻozgʻon shahrini viloyat boʻysunuvidagi shaharlar turkumiga kiritish hamda Navoiy viloyati Nurota tumani chegaralarini oʻzgartirish toʻgʻrisida” 2019-yil 3-maydagi SQ-419-III-son qaroriga muvofiq Navoiy viloyati boʻysunuvidagi Gʻozgʻon shahri tashkil etilganligi maʼlumot uchun qabul qilinsin. 2. Navoiy viloyati tarkibida viloyat boʻysunuvidagi Gʻozgʻon shahar hokimligi tashkil etilsin. 3. Quyidagilar: Gʻozgʻon shahar hokimligi boshqaruv apparatining namunaviy tuzilmasi 1-ilovaga muvofiq; Gʻozgʻon shahridagi davlat organlari va tashkilotlarining boʻlinmalari va boshqaruv xodimlarining soni 2-ilovaga muvofiq tasdiqlansin. Belgilansinki, Gʻozgʻon shahrida joylashgan davlat organlari va tashkilotlarining boshqaruv xodimlari vazirliklar va idoralarning umumiy shtat birliklari doirasida kiritiladi. 4. Oʻzbekiston Respublikasi Bosh vazirining birinchi oʻrinbosari A.J. Ramatov: oʻn kun muddatda Navoiy viloyati tarkibida viloyat boʻysunuvidagi Gʻozgʻon shahar hokimligini tashkil etish bilan bogʻliq zarur tashkiliy-texnik tadbirlar kompleksini ishlab chiqsin va belgilangan muddatlarda amalga oshirilishini taʼminlasin; bir oy muddatda Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi, Moliya vazirligi, Navoiy viloyati hokimligi bilan birgalikda Gʻozgʻon shahri budjetining prognoz parametrlarini belgilasin; Navoiy viloyati hokimligi bilan birgalikda Gʻozgʻon shahrini tashkil etish davrida iqtisodiyot tarmoqlarining aniq, barqaror va bir maromda ishlashini, shuningdek, yuzaga keladigan ijtimoiy masalalarning oʻz vaqtida hal etilishini taʼminlasin; Navoiy viloyati hokimligi, Oʻzbekiston Respublikasi Bandlik va mehnat munosabatlari vazirligi bilan birgalikda Navoiy viloyati tarkibida viloyat boʻysunuvidagi Gʻozgʻon shahri tashkil etilishi munosabati bilan yangidan tashkil etilayotgan davlat va xoʻjalik boshqaruvi organlari hududiy tuzilmalarini koʻp yillik tajribaga ega boʻlgan malakali kadrlar bilan toʻldirish, shuningdek, Nurota tumanidagi mavjud shtatlarni qisqarishi natijasida boʻsh qolayotgan shaxslarni ishga joylashtirish chora-tadbirlarini koʻrsin; bir oy muddatda Navoiy viloyati hokimligi, Davlat aktivlarini boshqarish agentligi bilan birgalikda Gʻozgʻon shahar hokimligi, davlat va xoʻjalik boshqaruvi organlarining Navoiy viloyati tarkibida viloyat boʻysunuvidagi Gʻozgʻon shahri boʻlinmalarini zarur bino va inshootlar hamda moddiy-texnika vositalari bilan taʼminlash boʻyicha Vazirlar Mahkamasiga taklif kiritsin; Gʻozgʻon shahrini kompleks ijtimoiy-iqtisodiy rivojlantirish dasturi ijrosini tashkil etsin va joyiga chiqqan holda muhokama qilib borsin. Bunda: shaharda qurilish materiallari ishlab chiqarish klasterlarini tashkil etish orqali aholi bandligini taʼminlash; shahar hududida geologiya-qidiruv ishlari koʻlamini kengaytirish orqali yangi konlarni aniqlash va oʻzlashtirish choralarini koʻrish; shaharda koʻp kvartirali uylar qurilishini tashkil etish orqali urbanizatsiya darajasini oshirish va aholi uchun munosib turmush sharoitini yaxshilash ishlariga asosiy eʼtibor qaratsin. 5. Oʻzbekiston Respublikasi Oliy sudi, Bosh prokuratura, Ichki ishlar vazirligi va boshqa huquqni muhofaza qiluvchi organlarga ikki oy muddatda Gʻozgʻon shahrida huquqni muhofaza qiluvchi organlarning tuzilmalarini tashkil etish masalasini koʻrib chiqish tavsiya etilsin. 6. Oʻzbekiston Respublikasi Milliy statistika qoʻmitasi statistika koʻrsatkichlarini shakllantirish hamda yuritishda tashkil etilayotgan Gʻozgʻon shahrining maʼmuriy hududlarini inobatga olsin. 7. Oʻzbekiston Respublikasi Davlat soliq qoʻmitasi huzuridagi Kadastr agentligi Navoiy viloyati tarkibida viloyat boʻysunuvidagi Gʻozgʻon shahar hokimligi tashkil etilishi natijasida maʼmuriy-hududiy chegaralar oʻzgarganligi munosabati bilan belgilangan tartibda yer hisobotlariga tegishli oʻzgartirishlar kiritsin. 8. Belgilansinki: Oʻzbekiston Respublikasi Adliya vazirligi Moliya vazirligi bilan birgalikda Navoiy viloyati Gʻozgʻon shahrida adliya boʻlimi, fuqarolik holati dalolatnomalarini yozish organlari va davlat xizmatlari markazi tashkil etilishini; Navoiy viloyati hokimligi Oʻzbekiston Respublikasi Adliya vazirligi huzuridagi Davlat xizmatlari agentligi bilan birgalikda Gʻozgʻon shahar davlat xizmatlari markazi binosining qurilishi investorlar boʻlmagan taqdirda, davlat-xususiy sheriklik shartlari asosida Adliya organlari va muassasalarining budjetdan tashqari mablagʻlari hisobiga tashkil etilishini taʼminlaydi. 9. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Navoiy viloyati hokimi Q.B. Tursunov zimmasiga yuklansin. Hokim Yordamchi Hokimning moliya-iqtisodiyot va kambagʻallikni qisqartirish masalalari boʻyicha birinchi oʻrinbosari — shahar iqtisodiy taraqqiyot va kambagʻallikni qisqartirish boʻlimi boshligʻi Hokimning kapital qurilish, kommunikatsiyalar va kommunal xoʻjalik masalalari boʻyicha oʻrinbosari Hokim oʻrinbosari — shahar investitsiyalar va tashqi savdo boʻlimi boshligʻi Hokimning yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosari Hokim oʻrinbosari — oila va xotin-qizlar boʻlimi boshligʻi Tashkiliy-nazorat guruhi 1 Bosh mutaxassis — 1 1 Bosh mutaxassis — 1 1 Bosh mutaxassis — 1 1 Bosh mutaxassis — 1 1 Bosh mutaxassis — 1 1 Buxgalteriya 1 Bosh yuriskonsult 1 Devonxona 1 Matbuot kotibi 1 T/r Tashkilot nomi Shtat birliklari soni 1. Maktabgacha taʼlim boʻlimi 1 2. Xalq taʼlimi boʻlimi 1 3. Tibbiyot birlashmasi 2 4. Davlat soliq inspeksiyasi 4 5. Sanitariya-epidemiologik osoyishtalik va jamoat salomatligi xizmati boʻlimi 2 6. Iqtisodiy taraqqiyot va kambagʻallikni qisqartirish boʻlimi 2 7. Moliya boʻlimi 3 8. Investitsiyalar va tashqi savdo boʻlimi 2 9. Aholi bandligiga koʻmaklashish markazi 2 10. Uy-joy kommunal xizmat koʻrsatish boʻlimi 2 11. Qurilish boʻlimi 1 12. Madaniyat boʻlimi 1 13. Jismoniy tarbiya va sport boʻlimi 1 14. Kadastr agentligining boʻlimi 1 15. Statistika boʻlimi 1 16. Budjetdan tashqari pensiya jamgʻarmasi 2 17. Gʻaznachilik boʻlinmasi 2 18. Veterinariya va chorvachilikni rivojlantirish boʻlimi 1 19. Oʻzbekiston Respublikasi Prezidentining Xalq qabulxonasi 2 21. Mahalla va nuroniylarni qoʻllab-quvvatlash boʻlimi 3 211 Oila va xotin-qizlar boʻlimi 3 22. Obodonlashtirish boshqarmasi 2 23. Ekologiya va atrof-muhitni muhofaza qilish inspeksiyasi 1 24. Yoshlar ishlari agentligi shahar boʻlimi 1 Jami: 41